ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
جناب نتن گڈکری نے ہندوستانی ریلویز کے لیے ’سڑکوں سے اوپر بنے پل‘ کے لیے کمپینڈیم بک لیٹ کا اجرا کیا
سڑک نقل وحمل اور شاہراہوں کے مرکزی وزیر جناب نتن گڈکری نے جمعرات کو ہندوستانی ریلویز کے لیے کمپینڈیم بک لیٹ کا اجرا کیا جس میں 200 سے زیادہ معیاری ڈرائنگز شامل ہیں۔ یہ اجراریلوے کے مرکزی وزیر جناب اشون ویشنو اور مرکزی وزیر مملکت جناب جنرل وی کے سنگھ کی موجودگی میں کیا گیا۔
اس موقع پر خطاب کرتے ہوئے انھوں نے کہا کہ اس اجرا کے بعد ، اب سڑک کے انجینئر، بغیر کسی علیحدہ علیحدہ منظوریوں کے ہی ان ڈرائنگز کو اختیار کرسکتے ہیں۔
جناب گڈکری نے کہا کہ اس سے سڑک نقل وحمل اور شاہراہوں کی وزارت اور ریلویز کی وزارت کے درمیان بلا روک ٹوک اور مربوط تعمیر کا کام مزید مستحکم ہوگا۔
اسٹیل کی وزارت
این ایم ڈی سی ، حیدرآباد میراتھن کا ٹائٹل اسپانسر بنا
این ایم ڈی سی نے حیدرآباد رنرس سوسائٹی کے ساتھ شراکت داری کی
نئی دہلی،30جون، 2022/ بھارت کی کانکنی کی بڑی کمپنی نیشنل مینیرل ڈیولپمنٹ کارپوریشن لمیٹڈ  نے 27 اور 28 اگست 2022 کو منعقد ہونے والی حیدرآباد میراتھن کے لیے حیدر آباد رنرس سوسائٹی کے ساتھ شراکت دری کی ہے۔ این ایم ڈی سی، اس سال اور بعد میں حیدرآباد میراتھن کے لیے موضوع اسپانسر بنا ہے۔
اس اشتراک کے بارے میں اظہار خیال کرتے ہوئے جناب سمت دیب ، سی ایم ڈی، این ایم ڈی سی نے کہا کہ این ایم ڈی سی نے یہ خیال پیش کیا ہے کہ صحت بخش طرز زندگی ترقی کی بنیاد ہے اور ہم نے تندرستی کو آگے بڑھانے میں کئی صدیاں لگا دی۔ فٹ انڈیا کے ہمارے وزیراعظم کے ویژن کے عین مطابق این ایم ڈی سی ، میراتھنس ، کھیل کود پر مبنی ،والکتھون ، کھیل کود سے متعلق سیاحت اور یوگ کے اجلاس کو فروغ دیتا ہے تاکہ جسمانی اور دماغی استحکام پیدا ہو۔ جیساکہ ہم فٹ انڈیا تحریک کے سفارتکا ر بننے کی تیاری کر رہے ہیں۔ ہمیں حیدرآباد میراتھن کی مدد کرنے اور اپنے شہر کی صحت پر اثر ڈالنے پر فخر ہے۔
۔۔۔
ش ح ۔ اس۔ ت ح ۔
U - 7085
(Visitor Counter : 79
سٹرک ٹرانسپورٹ اور شاہراہوں کی وزارت
سڑکوں کی تعمیر میں پلاسٹک کچرے کا استعمال
نئی دہلی، 9دسمبر 2019/قومی شاہراہوں کی تعمیر کے کام میں پلاسٹک کچرے کے استعمال کی حوصلہ افزائی کے مقصد سے سڑک نقل و حمل اور شاہراہوں کی وزارت نے، 5 لاکھ یا اس سے زیادہ کی آبادی والے شہری علاقوں کے 50 کلومیٹر کے دائرے کے اندر اس کے استعمال کے لئے رہنما ہدایات جاری کی ہیں۔ ان رہنما ہدایات میں پلاسٹک کچرے کے استعمال کی کارکردگی کے جائزے کے لئے تجرباتی طو رپر کم ازکم دس کلو میٹر کے گلیارے کی تعمیر کی بات بھی کہی گئی ہے۔ مزید برآں حکومت نے فیصلہ کیا ہے کہ 20-2019 کی سووچھتا ہی سیوا  مہم کےدوران اصل موضوع کے طور پر پلاسٹک کچرے کے بندوبست پر توجہ بھی مبذول کی جائے گی۔ اس دوران پلاسٹک کچرے کے جمع کرنے اور اس کا استعمال کرنے کے لئے ہدایات جاری کی گئی ہیں۔ ان ہدایات میں بیداری پیدا کرنا ، ری سائیکلنگ یعنی پلاسٹک کا دوبارہ استعمال، جمع کئے گئے پلاسٹک کچرے کا موثر طریقے سے نبٹارا ، جس میں اس سے سڑکوں کی تعمیر بھی شامل ہے۔پلاسٹک کچرے کا ا ستعمال تقریباً 50 کلو میٹر طویل قومی شاہراہ گلیارے میں بالائی سطح کی تعمیر کے کام میں کیا گیا ہے۔ انڈین روڈ کانگریس  نے بالائی سطح کی تعمیر کے کام میں گرم بیٹومینس مکسز  میں پلاسٹک کچرےکے استعمال کے لئے ا ٓئی آر سی ایس پی 98:2013 رہنما ہدایات جاری کی ہیں۔ یہ ہدایات تجربہ گاہوں کے ساتھ ساتھ زمینی سطح پر کارکردگی سے متعلق مطالعات / جانچ پڑتا ل پر مبنی ہیں۔ ا ٓئی آر سی ایس پی 98:2013 کی ہدایات کے مطابق پلاسٹک کچرے کا استعمال بیٹومین کے 8 فی صد تک کیاجاتا ہے۔
یہ اطلاع سڑک نقل و حمل اور شاہراہوں کے مرکزی وزیر جناب نتن گڈکری نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔
م ن۔ م م ۔ ج۔
U- 5656
(Visitor Counter : 50
ا قتصادی امور کی کابینہ کمیٹی
کابینہ نے شمال مشرقی علاقائی زرعی مارکیٹنگ کارپوریشن لمیٹڈ کے احیاء کو منظوری دی
77.45کروڑ روپئے کا ریوائیول پیکیج 
اقدام سے شمال مشرقی خطے کے کسانوں کو ان کی مصنوعات کے لئے نفع بخش قیمت کا تعین کرنے میں مدد ملے گی
تقریباً 33000 افراد کو بلاواسطہ یا بالواسطہ روزگار ملے گا
نئی دہلی، 18/اگست2021 ۔ وزیر اعظم جناب نریندر مودی کی صدارت میں اقتصادی امور کی کابینہ کمیٹی  نے شمال مشرقی خطے کی ترقی کی وزارت  کے انتظامی کنٹرول کے تحت مرکزی زمرے کے سرکاری ادارے شمال مشرقی علاقائی زرعی مارکیٹنگ کارپوریشن لمیٹڈ  کے احیاء کے لئے 77.45 کروڑ روپئے  کے ریوائیول پیکیج کو منظوری دی ہے
فوائد:
ریوائیول پیکیج کے نفاذ سے این ای آر کے کسانوں کو ان کی مصنوعات کی منفعت بخش قیمت یقینی بنے گی۔ ریوائیول پیکیج این ای آر اے ایم اے سی کو متعدد اختراعاتی منصوبوں کے نفاذ میں مدد کرے گا۔ جیسے بہتر زرعی سہولتیں دستیاب کرنا، کلسٹر میں کسانوں کو تربیت دینا، نامیاتی بیج اور کھاد، کٹائی کے بعد کی سہولتیں، عالمی بازار میں شمال مشرق کے کسانوں کی مصنوعات کو فروغ دینے کے لئے متعدد پروگراموں میں شراکت داری، جی آئی مصنوعات کا رجسٹریشن وغیرہ۔
کارپوریشن کے محصول میں اضافہ ہوگا اور وی آر ایس و دیگر امور میں تخفیفی تدابیر سے خرچ میں کمی آئے گی اور کارپوریشن تسلسل کی بنیاد پر فائدہ حاصل کرنا شروع کردے گا اور بھارت سرکار کے قرض پر اس کا انحصار ختم ہوجائے گا۔
روزگار کے مواقع پیدا کرنے کے امکانات:
این ای آر اے ایم اے سی کے احیاء کے عمل کے نفاذ کے بعد مختلف شعبوں جیسے زراعت، پروجیکٹ اور پروگرام مینجمنٹ، لوجسٹک، چھنٹائی و زمرہ بندی اور قدر میں اضافہ، صنعت کاری اور مارکیٹنگ وغیرہ میں بلاواسطہ اور بالواسطہ طور پر روزگار کے مواقع پیدا ہوں گے۔ امید ہے کہ تقریباً 33000 افراد کو روزگار ملے گا۔
اہداف:
ریوائیول پیکیج این ای آر اے ایم اے سی کو مختلف اختراعاتی منصوبوں کو نافذ کرنے میں مدد کرے گا، جیسے بہتر زرعی سہولتیں فراہم کرنا، کلسٹر میں کسانوں کی ٹریننگ، نامیاتی بیج اور کھاد، کٹائی کے بعد کی سہولتیں، تاکہ عالمی بازار میں شمال مشرق کے کسانوں کی پیداوار کو پروگراموں میں شراکت داری کے توسط سے بڑھاوا دیا جاسکے۔ جی آئی  مصنوعات کا رجسٹریشن، ایف پی او اور دیگر مصنوعات کو بڑھاوا دینا وغیرہ۔ اس کے علاوہ بانس لگانے اور شہد کی مکھی پالنے پر توجہ مرکوز کرتے ہوئے، ای کامرس کے توسط سے مصنوعات کی فروخت کی جائے گی۔ بھارت سرکار کی دیگر اسکیموں جیسے پی ایم کسان سمپدا یوجنا اور آتم نربھر بھارت کے تحت زرعی بنیادی ڈھانچہ جاتی فنڈ، کرشی اڑان اور کسان ریل کا فائدہ اٹھانے کی کوشش کی جائے گی۔ اس کے علاوہ اعلیٰ قدر والی نامیاتی فصلوں کی کھیتی میں شامل کسانوں اور صنعت کاروں کے ساتھ اتحاد کرنے اور اپنے خود کے برانڈوں جیسے ’’این ای فریش‘‘ اور ’’وَن‘‘  کے تحت اور نیفیڈ، ٹرائیفیڈ وغیرہ کے توسط سے فرنچائزی کے تصور کی بنیاد پر خوردہ آؤٹ لیٹ شروع کرنے کا بھی منصوبہ تیار کیا گیا ہے۔
ریوائیول پیکیج کے نفاذ سے مختلف شعبوں جیسے زراعت، پروجیکٹ اور ایونٹ مینجمنٹ، لوجسٹک، چھنٹائی و زمرہ بندی اور ویلیو ایڈیشن، صنعت کاری اور مارکیٹنگ وغیرہ میں بلاواسطہ اور بالواسطہ طریقے سے روزگار کے مواقع پیدا ہوں گے۔
این ای آر کی نامیاتی مصنوعات کی جی آئی ٹیگنگ اور ملک کے دیگر حصوں کے ساتھ ساتھ بیرون ملک میں مارکیٹنگ سے ان مصنوعات کی برآمدات میں اضافہ ہوگا، جس سے این ای آر کسانوں کی اقتصادی حالت بہتر ہوگی۔
سٹرک ٹرانسپورٹ اور شاہراہوں کی وزارت
مرکزی وزیر جناب نتن گڈکری نے مقامی بلدیاتی اداروں کے نظم و نسق کو بہتر بنانے کے لئے عالمی معیار کے پروجیکٹ مینجمنٹ کنسلٹنسی اداروں کو شامل کرنے کی ضرورت کو اجاگر کیا
مقامی بلدیاتی اداروں کو مالی طور پر بااختیار بنانے کے لئے ٹیکنالوجی کا استعمال کیا جانا چاہیئے: جناب نتن گڈکری
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج ممبئی میں آل انڈیا انسٹی ٹیوٹ آف لوکل سیلف گورنمنٹ کے کنووکیشن کی تقریب سے خطاب کرتے ہوئے کہا کہ جدت، صنعت کاری، سائنس اور ٹیکنالوجی، تحقیق کی مہارتیں اور اچھے طریقۂ کار علم کو تشکیل دیتے ہیں اور علم کو دولت میں تبدیل کرنا ملک کا مستقبل ہے۔
اس موقع پر آل انڈیا انسٹی ٹیوٹ آف لوکل سیلف گورننس کے صدر رنجیت چوان، ڈائرکٹر جنرل ڈاکٹر جیاراج پاٹھک، نائب صدر راجکشور مودی، تنظیم کی گورننگ باڈی کے ارکان وجے سانے، گووند سوروپ، روی گرو، اتکرشا کوالی، اسنیہا پالانیتکر موجود تھے۔
وزیر موصوف نے اس یقین کا اظہار کیا کہ آج گریجویٹ ہونے والے طلباء اپنے اپنے شعبوں میں حاصل کردہ علم کا استعمال کرکے ملک اور معاشرے کے لئے کام کریں گے۔ انہوں نے کہا کہ ٹیکنالوجی اور تعلیم کو یکجا کرنے کی ضرورت ہے کیونکہ پوری دنیا میں ٹیکنالوجی مسلسل بدل رہی ہے۔
جناب گڈکری نے کہا کہ مقامی بلدیاتی اداروں کے پروجیکٹوں کو معیار کے لحاظ سے بہتر بنانے کے لئے، اب وقت آگیا ہے کہ ہم عالمی معیار کے پروجیکٹ مینجمنٹ کنسلٹنسی اداروں کو شامل کریں اور اس کے لئے تکنیکی پیمانے کو مالی اہلیت سے زیادہ اہمیت دی جانی چاہیئے۔ انہوں نے رائے ظاہر کی کہ جب تک ایسا نہیں ہوتا بلدیاتی اداروں کی انتظامیہ میں بہتری نہیں آئے گی۔ وزیر موصوف نے کہا کہ بلدیاتی اداروں کی کارکردگی کو بہتر بنانے کے لئے مالی آڈٹ کے ساتھ کار کردگی کا آڈٹ بھی کرنا ضروری ہے۔
وزیر موصوف نے کہا کہ ٹیکنالوجی کا استعمال کرتے ہوئے مقامی بلدیاتی اداروں بالخصوص میونسپل کارپوریشنوں کو مالیاتی طور پر بااختیار بنانے کی ضرورت ہے۔ ٹیکنالوجی کو سڑکوں کی تعمیر، کچرے کے انتظام، پانی کی صفائی اور 24 گھنٹے پانی کی فراہمی جیسی خدمات کو بہترین طریقے سے فراہم کرنے کے لئے استعمال کیا جا سکتا ہے۔ اس سے نہ صرف پیسے کی بچت ہوگی بلکہ آمدنی بھی ہوگی۔ انہوں کہا کہ مثال کے طور پر پبلک ٹرانسپورٹ کو پوری طرح الیکٹرک بنانے سے کافی رقم بچائی جا سکے گی ۔
جناب گڈکری نے کہا کہ مقامی بلدیاتی اداروں کو منصوبوں کے لئے صرف حکومتی گرانٹ پر انحصار نہیں کرنا چاہیئے بلکہ سرکاری - پرائیویٹ سیکٹر ساجھیداری کے ذریعے کام کرنے کا متبادل بھی اپنانا چاہیئے۔ ہر شعبے میں اس کے لئے بہت سے موقع ہیں ۔ وزیر موصوف نے مزید کہا کہ ٹھوس اور رقیق کچرے کے بندوبست میں سرکاری - نجی شعبے کی شراکت داری سے 5 لاکھ کروڑ روپئے کی معیشت تشکیل دی جا سکتی ہے ۔ اس تناظر میں جناب گڈکری نے متھرا اور ناگپور میونسپل کارپوریشن میں سیوریج مینجمنٹ کے لئے لاگو کئے گئے پروجیکٹوں کی مثالیں پیش کیں۔
وزیر موصوف نے یہ بھی کہا کہ فصلوں کی باقیات سے بایو ایتھنول بنانے سے نہ صرف ایندھن پیدا ہوگا بلکہ فصلوں کی باقیات جلانے سے پیدا ہونے والی آلودگی کو بھی کم کیا جا سکے گا ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 9589
(Visitor Counter : 90
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ قومی شاہراہ – 275 کے بینگلورو ندا گھٹا سیکشن کو چھ لیکن کا بنانے کا کام کئی وعدوں کے ساتھ آگے بڑھ رہا ہے
نئی دہلی،19 جون ،2022
سڑک ٹرانسپورٹ اور شاہراہوں کے وزیر مسٹر نتن گڈکری نے کہا ہے کہ 21 ویں صدی کا نیا ہندوستان دنیا میں سب سے اچھی بنیادی سہولیات کی تعمیر پر مرکوز ہے۔ٹویٹس کی ایک چین میں انہوں نے کہاکہ اسے دھیان میں رکھتے ہوئے قومی شاہراہ – 275 کے بینگلورو – ندا گھٹا سیکشن کو چھ لین کا بنانے کا پروجیکٹ بہت سارے وعدوں اور امکانات کے ساتھ آگے بڑھ رہا ہے۔
مسٹر گڈکری نے کہا کہ بینگلورو سے ندا گھٹا سیکشن این ایچ – 275 کا وہ حصہ ہے جو بینگلورو جنوبی علاقے میں پنچ مکھی مندر جنکشن کے پاس جنکشن سے شروع ہوتا ہے اور ندا گھٹا سے پہلے ختم ہوتا ہے۔انہوں نے آگے کہا کہ یہ سڑک ٹرانسپورٹ اور معیشت کےلئے ایک اہم سیکشن ہے کیونکہ یہ بدادی،چناپٹانا،رام نگر کے شہروں سے ہوکر گزرتی ہے جہاں ایشیا میں ریشم کوکون کا سب سے بڑا بازار ہے اور ملک کے واھد گدھ سنکچری تک رسائی بہم پہنچاتا ہے اور یہ شری رنگپٹنا،میسور ،اوٹی ،کیرالہ اور کرگ کو جوڑے گا۔
معزز وزیر نے کہا کہ ایک بار اس پروجیکٹ کے پورے ہوجانے کے بعد تین گھنٹے کے حالیہ سفری وقت گھٹ کر 90 منٹ کا رہ جائے گا جس سے ایندھن کی کھپت اور کاربن فٹ پرنٹ میں کمی آئے گی۔انہوں نے کہا کہ سڑک سکیورٹی کو بڑھانے کے ساتھ ساتھ گریڈ جنکشن کو ختم کرنے اور حادثات/تصادم کو ختم کرنے کے لیے گاڑیوں کے لیے انڈر پاس/اوور پاس فراہم کر کے منصوبے پر خصوصی توجہ دی گئی ہے۔
جناب گڈکری نے بتایا کہ اس سیکشن میں کل 51.5 کلومیٹر کی لمبائی والے چھ بائی پاسوں کی تعمیر سے ٹریفک کی بھیڑ کو کم کرنے اور بیدادی ،رام نگر،چنارائے پٹنا،مدو،مانڈیا اور شری رنگ پٹنا جیسے شہروں کے حفظان صحت ،ماحولیات اور سڑک سکیورٹی کو یقینی بنانے کی امید ہے۔
انہوں نے کہا کہ سب کا ساتھ،سب کا وکاس کے وعدے کو پورا کرتے ہوئے،وزیراعظم نریندر مودی کی وسیع النظر قیادت میں ٹیم ایم او آر ٹی ایچ ملک کے کونے کونے میں ایسے کئی ترقی پذیر پروجیکٹوں کو پورا کرنے اور ملک میں شہریوں کے لئے خوشحالی لانے کےلئے 24 کام کررہی ہے۔
ش ح ۔ا م۔
U:6652
(Visitor Counter : 79
وزارت دفاع
گجرات میں بحری فوجی علاقے کے پہلے دورے پر ایف او سی-ان-سی  نے فارورڈ آپریٹنگ بیس کا معائنہ کیا
نئی دلّی ،26 مارچ، 2021/
وائس ایڈمرل آر ہری کمر، فلیگ آفیسر کمانڈنگ –ان- چیف، مغربی بحریہ کمان نے 25 تا 27 مارچ 2021 سے گجرات کے بحری فوجی علاقے کا دورہ کیا۔ پوربندر میں گجرات بحریہ علاقے کے فلیگ آفیسر کمانڈنگ نے ان کا استقبال کیا اور گرڈ آف آنر پیش کیا گیا۔
اپنے پہلے سفر کے دوران ایڈمرل نے اوکھا میں فارورڈ آپریٹنگ بیس  کا بھی دورہ کیا، جہاں انہیں تعینات یونٹ کی سپورٹ کے لئے سیکیورٹی کی صورتحال اور اقدامات کے بارے میں معلومات فراہم کرائی گئی۔ انھوں نے ہیڈکوارٹر گجرات دمن ور دیو  کے افسران اور جہاز رانوں سے بات چیت کی۔
وزیراعظم کا دفتر
وزیراعظم نے بہار کے کئی ضلعوں میں آندھی اور بجلی گرنے کے واقعات میں ہوئی ہلاکتوں پر اظہار تعزیت کیا ہے
وزیراعظم جناب نریندر مودی نے بہار کے کئی اضلاع میں آندھی اور بجلی گرنے کے واقعات میں ہوئی ہلاکتوں پر اظہات تعزیت کیا ہے۔ انھوں نے کہا کہ مقامی انتظامیہ راحت پہنچانے کا کام مستعدی سے کررہی ہے۔
اپنے ایک ٹوئیٹ میں وزیراعظم نے کہا:
’’بہار کے کئی ضلعوں میں آندھی اور بجلی گرنے کے واقعات میں کئی لوگوں کی اموات سے بے حد رنج و ملال ہوا۔ ایشور سوگوار کنبوں کو اس صدمے کو برداشت کرنے کی طاقت دے۔ ریاستی سرکار کی دیکھ ریکھ میں مقامی انتظامیہ راحت اور امدادی کام میں تندہی سے لگی ہوئی ہے۔‘‘
جل شکتی وزارت
ہیلی بورن سروے ٹکنالوجی
نئی دہلی،3فروری 2022
سینٹرل گراؤنڈ واٹر بورڈ  نے زیرزمین پانی کے انتظام اور ضابطہ اسکیم کے تحت راجستھان،گجرات اور ہریانہ کے بعض خشک/ نیم خشک علاقوں میں پانی سے متعلق معلومات کی تیاری اور اس کے انتظام کے لئے ہیلی بورن سروے کیا ہے۔ یہ سروے مرکزی سیکٹر کی ایک اسکیم کے تحت کیا گیاہے۔ اس پر 54.00 کروڑ لاگت آنے کا امکان ہے اور 31 مارچ 2022 تک اس کی تکمیل کی ممکنہ تاریخ ہے۔
سی جی ڈبلیو بی نے راجستھان کے سیکر ،جیسلمیر ، جودھپور ، گنگانگر، بیکانیر، چورو، پالی اور جالور اضلاع کے تقریباً 69875 مربع کلو میٹر ، نیم بنجر /خشک یا بنجر، علاقوں کی نشاندہی کی ہے۔ اسکے علاوہ دوسا ضلع سروے پلان میں شامل نہیں ہیں۔ سروے کا کام 31 مارچ 2022 تک مکمل ہونے کا امکان ہے۔
فی الحال ڈیٹا کے حصول پر کام جاری ہے اور اس کے بعد رپورٹ کو حتمی شکل دی جائے گی۔
یہ اطلاع جل شکتی کے وزیر مملکت جناب بشویشور ٹوڈو نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-1069
(Visitor Counter : 110
وزارت دفاع
فضا سے داغے جانے والے برہموس میزائل کےتوسیعی رینج کے ورژن کو ایس یو- 30 ایم کے آئی طیارے سے داغنے کا کامیاب تجربہ
ہندوستان نے آج ایس یو- 30 ایم کے آئی لڑاکا طیارے سے برہموس ایئر لانچ میزائل کے توسیعی رینج ورژن کو کامیابی کے ساتھ داغا۔ طیارے سے لانچنگ منصوبہ بندی کے مطابق تھی اور میزائل نے خلیج بنگال کے علاقے میں مقررہ ہدف کو براہ راست نشانہ بنایا۔
ایس یو- 30 ایم کے آئی طیارے سے برہموس میزائل کے توسیعی رینج کے ورژن کو پہلی بار داگا گیا ہے۔ اس کے ساتھ ہندوستانی فضائیہ نے بہت لمبی رینج میں زمینی / سمندری ہدف کے خلاف ایس یو- 30 ایم کے آئی طیارے سے درست حملے کرنے کی صلاحیت حاصل کر لی ہے۔ ہندوستانی فضائیہ، ہندوستانی بحریہ، ڈی آڑ ڈی او، بی اے پی ایل اور ایچ اے ایل کی اپنے آپ کو تج دینے اور ہم آہنگ کوششوں نے ثابت کر دیا کہ قوم یہ کارنامہ دکھانے کی صلاحیت کی حامل ہے۔ میزائل کی توسیعی رینج کی صلاحیت اور ایس یو- 30 ایم کے آئی طیارے کی اعلیٰ کارکردگی نےہندوستانی فضائیہ کو ایک حکمت انگیز اونچائی عطا کی ہے۔ اور اسے مستقبل کے جنگی میدانوں پر غلبہ حاصل کرنے کا متحمل بنایا ہے۔
امور صارفین، خوراک اور عوامی تقسیم کی وزارت
این سی سی ایف اور نیفیڈ 20 اگست  سے 40 روپئے فی کلو کی خردہ قیمت پر ٹماٹر فروخت کریں گے
صارفین کے امور کے محکمے نے این سی سی ایف اور نیفیڈ کو کو 20 اگست ، 2023 ء سے 40 روپئے فی کلو گرام کی خردہ قیمت پر ٹماٹر فروخت کرنے کی ہدایت دی ہے ۔ ایسا تھوک اور خردہ بازار میں ٹماٹر کی مسلسل گرتی ہوئی قیمتوں کے مد نظر کیا گیا ہے ۔
دلّی-این سی آر میں ٹماٹروں کی خردہ فروخت 14 جولائی، 2023 ء سے شروع ہوئی تھی۔ اب تک، دونوں ایجنسیوں کے ذریعہ 15 لاکھ کلو سے زیادہ ٹماٹر خریدے جا چکے ہیں ، جنہیں ملک کے بڑے کھپت مراکز میں خردہ صارفین کو مسلسل فروخت کیا جا رہا ہے۔ ان مقامات میں دلّی-این سی آر، راجستھان  ، اتر پردیش  اور بہار  شامل ہیں۔
این سی سی ایف اور نیفیڈ کی طرف سے خریدے گئے ٹماٹروں کی خردہ قیمت ابتدائی طور پر 90 روپئے فی کلوگرام مقرر کی گئی تھی ، جسے صارفین کے فائدے کو یقینی بنانے کے لیے قیمتوں میں کمی کے ساتھ لگاتار کم کیا گیا تھا۔ آخری بار 15 اگست ، 2023 ء کو خردہ قیمت میں کمی کی گئی تھی ، جو 50 روپئے فی کلوگرام تھی ، جو اب 20 اگست ، 2023 ء کو مزید کم ہو کر 40 روپئے فی کلوگرام ہو گئی ہے۔
خیال رہے کہ محکمہ امور صارفین کی ہدایت پر این سی سی ایف اور نیفیڈ نے آندھرا پردیش، کرناٹک اور مہاراشٹر کی منڈیوں سے ٹماٹر کی خریداری کا آغاز کیا تھا تاکہ بڑے کھپت مراکز میں بیک وقت فروخت کیا جا سکے ، جہاں گزشتہ ایک ماہ میں خردہ قیمتوں میں سب سے زیادہ اضافہ ریکارڈ کیا گیا تھا ۔
۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ف ا ۔ ع ا
U.No. 8549
(Visitor Counter : 45
صحت اور خاندانی بہبود کی وزارت
ہندوستان میں روزانہ کے نئے معاملات میں پائیدار تخفیف کی رپورٹ جاری: گزشتہ 24 گھنٹوں کے دوران کُل 16311 نئے معاملات
روزانہ کی اموات ، 229 دن بعد 170 سے کم رہی
نئی دلی، 11؍ جنوری ، 2021، ہندوستان میں گزشتہ کئی دنوں سےروزانہ کے نئے معاملات میں مسلسل کمی آ رہی ہے۔ گزشتہ 24 گھنٹوں کے دوران 16311 نئے کیسیز ریکارڈ کئے گئے۔
ہندوستا ن میں روزانہ ہونے والی نئی اموات کی تعداد میں بھی نمایاں کمی آئی ہے۔
229 دن بعد روزانہ ہونے والی اموات میں170 سے کم اموات ریکارڈ کی گئیں۔ نئے کیسوں میں کمی آنے اور ریکوری کی اعلیٰ شرح کے نتیجے میں ملک کے مجموعی ایکٹیو معاملات میں مسلسل تخفیف ہو رہی ہے۔
ہندوستان کی مجموعی ایکٹیو معاملات کی تعداد آج کم ہو کر 2.25 لاکھ  ہو گئی۔ موجودہ مجموعی ایکٹیو کیس کی تعداد ہندوستان کے مجموعی پازیٹیو معاملات کا صرف 2.13 فیصد رہ گیا ہے۔
گزشتہ 24 گھنٹوں میں 16959معاملات میں ریکوری رپورٹ کی گئی اور مریضوں کو ڈِسچارج کیا گیا۔اس کے ساتھ ہی مجموعی ایکٹیو کیسوں کی تعداد میں 809 کی تخفیف ہوئی ہے۔
مجموعی ریکور شدہ معاملات کی تعداد 10092909 ہے۔ ریکور شدہ معاملات ا ور ایکٹیو معاملات کے درمیان فرق تیزی کے ساتھ بڑھ رہا ہے او ر اب یہ 99 لاکھ کے قریب پہنچ گیا ہے اور اس وقت 9870383 ہے۔
ریکوری کی شرح میں بھی اضافہ ہو کر یہ آج 96.43 ہو گئی ہے۔ یہ دنیا بھر میں سب سے زیادہ ہے۔
نئے ریکور شدہ معاملات میں سے 78.56 فیصد معاملات 10 ریاستوں نیز مرکز کے زیر انتظام علاقوں سے رپورٹ کئے گئے ہیں۔
کیرالہ سےایک دن کی سب سے زیادہ تعداد میں ریکوری کے معاملات رپورٹ کئے گئے، جو کہ 4659نئے ریکور شدہ معاملات ہیں۔ مہاراشٹر میں 2302 افراد نے ریکور کیا، جبکہ اس کے بعد چنڈی گڑھ میں 962 ریکوری کے معاملات درج کئے گئے ہیں۔
نئے معاملات میں سے 80.25 فیصد معاملات 9 ریاستوں اور مرکز کے زیر انتظام علاقوں سے سامنے آئے ہیں۔ کیرالہ میں بھی روزانہ کے سب سے زیادہ معاملات درج کئے گئے ، جو کہ 4545 رہے۔ اس کے بعد مہاراشٹر میں 3558 نئے معاملے درج کئے گئے ہیں۔
گزشتہ 24گھنٹوں کے دوران 161 معاملات میں اموات کی خبر رپورٹ کی گئی ہے۔ روزانہ ہونے والی اموات میں سے 69.57 فیصد 6 ریاستوں نیز مرکز کے زیر انتظام علاقوں سے رپورٹ کی گئی ہیں۔
مہاراشٹر میں سب سے زیادہ اموات ہوئیں ۔ اس کے بعد کیرالہ اور مغربی بنگال میں بالترتیب 23 اور 19 روزانہ کی اموات کی تعداد رپورٹ کی گئی۔
وزیراعظم کا دفتر
وزیر اعظم جناب نریندر مودی نے روسی وفاقی صدر عزت مآب ولادیمیر پوتن سے آج ٹیلی فون پر بات کی
وزیر اعظم جناب نریندر مودی نے روسی وفاقی صدر عزت مآب ولادیمیر پوتن سے آج ٹیلی فون پر بات کی۔
صدر پوتن نے وزیر اعظم کو یوکرین کی موجودہ صورتحال سے متعلق معلومات دی۔ وزیر اعظم نے اپنے اس عزم کا اعادہ کیا کہ روس اور ناٹو گروپ کے درمیان تنازعات کو صرف ایمانداری اور سنجیدہ بات چیت کے ذریعہ ہی حل کیا جاسکتا ہے۔ وزیر اعظم نے فوری طور پر تشدد بند کرنے کی اپیل کی اور اس بات کی اپیل کی کہ تمام فریقین سفارتی بات چیت اور تبادلہ خیال کا راستہ اختیار کرکے مسائل کے حل کی کوشش کریں۔
یوکرین میں رہنے والے بھارتی شہریوں اور خاص طور سے بھارتی طلبا کی سلامتی کے بارے میں وزیر اعظم نے روسی صدر کو آگاہ کرایا اور یہ اطلاع بھی دی کہ بھارتی سفارتی حکام ان سب کے یوکرین سے بحفاظت نکلنے اور بھارت لوٹنے کو اولین ترجیح دے رہے ہیں۔
دونوں لیڈران نے اس بات پر رضا مندی کا اظہار کیا کہ ان کے افسر اور سفارتی ٹیمیں آپسی مفاد کے باہمی دلچسپی کے حالات کے معاملات پر باقاعدہ رابطہ بنائے رکھیں گے۔
کیمیکلز اور فرٹیلائزر کی وزارت
نیشنل فارماسیوٹیکل پرائسنگ اتھارٹی کل اپنی سلور جوبلی منائے گی
ڈاکٹر من سکھ منڈاویہ اور جناب بھگونت کھوبا اس موقع پر موجود رہیں گے
نیشنل فارماسیوٹیکل پرائسنگ اتھارٹی  کے 25 سال مکمل ہونے کے موقع پر کل جن پتھ واقع ڈاکٹر امبیڈکر انٹرنیشنل سنٹر میں ایک پروگرام منعقد کیا جائے گا۔ کیمیکل اور کھاد اور صحت و خاندانی بہبود کے مرکزی وزیر ڈاکٹر من سکھ منڈاویہ مہمان خصوصی کے طور پر اس موقع پر موجود رہیں گے۔ کیمیکل اور کھاد اور نئی و قابل تجدید توانائی کے وزیر مملکت اس موقع پر مہمان اعزازی کے طور پر موجود رہیں گے۔ اس پروگرام میں ملک بھر کی فارماسیوٹیکل اور میڈ ٹیک ڈیوائس صنعت، مرکزی اور ریاستوں حکومتوں، قیمتوں کی نگرانی اور وسائل اکائیوں ، سول سوسائٹی، مریضوں کی وکالت کرنے والے گروپس وغیرہ کے متعلقین شرکت کریں گے۔
افتتاحی اجلاس میں، اس موقع پر سنٹر فار ایڈوانس کمپیوٹنگ  مرکز کے تکنیکی تعاون کے ساتھ این پی پی اے کے ذریعے تیار کردہ ایک مربوط رسپانسو کلاؤڈ پر مبنی ایپلی کیشن، انٹیگریٹیڈ فارماسیوٹیکل ڈیٹا بیس مینجمنٹ سسٹم 2.0  لانچ کیا جائے گا۔ آئی پی ڈی ایم ایس 2.0 کا تصور ’کاروبار کرنے میں آسانی‘ پر حکومت کے زور کو فروغ دینے کے لیے آپریشنز میں تال میل بڑھانے کے مقصد سے کیا گیا ہے کیوں کہ یہ مختلف شکلوں کو پیش کرنے کے لیے سنگل ونڈو فراہم کرے گا، جیسا کہ دواؤں کی قیمت کے تعین کے حکم نامہ ، 2013 کے تحت فرمان جا ری کیا گیا ہے۔ یہ این پی پی اے کو کاغذ سے پاک کام کاج کے بھی قابل بنائے گا اور متعلقین کو ملک بھر سے نیشنل فارما پرائسنگ ریگولیٹر سے جڑنے کی سہولت فراہم کرے گا۔
اس کے علاوہ، اس موقع پر اپ ڈیٹڈ فیچرز کے ساتھ فارما صحیح دام 2.0 ایپ بھی لانچ کیا جائے گا۔ اس ایپ میں صارفین کی شکایتوں کے انتظام کے نظام کے ساتھ اسپیچ ریکاگنیشن؛ سرچ میڈیسن برانڈ/ فارمولیشن وائز؛ شیئر فیسلٹی جیسے فیچرز ہیں۔ افتتاحی اجلاس میں این پی پی اے کے 25 سال کے سلسلہ وار سفر پر ایک اشاعت بھی شروع کرنے کی تجویز ہے۔
افتتاحی اجلاس کے بعد، ’’فارماسیوٹیکل اینڈ میڈ ٹیک سیکٹر میں پالیسی بنانے کے لیے مضبوط ڈیٹا کلیکشن‘‘ موضوع پر ایک پینل مذاکرہ منعقد کیا جائے گا۔ پینل مذاکرہ کی صدارت نیتی آیوگ کے رکن، صحت ڈاکٹر وی کے پال اور نظامت ای اینڈ وائی کے جناب ستیہ ایس سندرم کے ذریعے کی جائے گی۔ پینل میں شریک ہونے والے لوگ مختلف شعبوں کے ماہرین ہوں گے۔ مذاکرہ میں شامل ہونے والے ماہر پینلسٹ ہوں گے: آئی ڈی ایم اے کے قومی صدر ڈاکٹر ورانچی شاہ؛ محکمہ اقتصادی امور کے صلاح کار جناب راجیو مشرا؛ ڈرگ کنٹرولر جنرل آف انڈیا ڈاکٹر وی جی سومانی؛ شماریات اور پروگراموں کے نفاذ کی وزارت کی ڈپٹی ڈائرکٹر جنرل محترمہ دیپتی شریواستو؛ سی آئی آئی کی طبی آلات کمیٹی کے صدر جناب ہمانشو بید؛ نیشنل انسٹی ٹیوٹ آف اسمارٹ گورنمنٹ کے نائب صدر جناب آشیش بھٹناگر اور نیتی آیوگ کے سینئر ماہر جناب سوربھ ٹھکرال۔ این پی پی اے کے صدر مذاکرہ کا خلاصہ پیش کریں گے۔
زیر بحث مذاکرہ کے پینسلٹ مختلف پہلوؤں پر اپنے خیالات کا اظہار کریں گے، جس میں میڈیکل سروسز کو آسان اور کفایتی بنانے کے وسیع پس منظر میں ڈیٹا کے مختلف ذرائع کی اہمیت پر خصوصی توجہ مرکوز کی جائے گی۔ بہتر ڈیٹا مجموعہ کے متبادلہ، تال میل، ہم آہنگی اور تعاون کے شعبوں کی شناخت کی جائے گی تاکہ مستقبل کا خاکہ تیار کیا جا سکے جو مضبوط ڈیٹابیس کی تعمیر میں معاون ہوگا۔
ایٹمی توانائی کا محکمہ
دنیش کمار شکلا نے ایٹمی توانائی ریگولیٹری بورڈ  کے چیئرمین کا عہدہ سنبھالا
ممبئی، 31 دسمبر 2022
ایٹمی توانائی ریگولیٹری بورڈ  کے سابق اگزیکیوٹیو ڈائرکٹر اور ممتاز سائنس داں دنیش کمار شکلا نے 31 دسمبر 2022 کو اے ای آر بی کے چیئرمین کے طور پر عہدہ سنبھالا۔ اس عہدے پر ان کی تقرری تین برسوں کی مدت کے لیے کی گئی ہے۔
دنیش کمار سنگھ نیوکلیئر تحفظ کے میدان میں بین الاقوامی سطح پر شہرت یافتہ ماہر ہیں۔ 1980 میں گورنمنٹ انجینئرنگ کالج، جبل پور، مدھیہ پردیش  سے میکینکل انجینئرنگ میں گریجویشن مکمل کرنے کے بعد ، جناب شکلا نے 1981 میں بھابھا ایٹمی توانائی تحقیقی مرکز  میں شمولیت اختیار کی۔ موصوف ہائی فلکس ریسرچ ری ایکٹر ’دھرو‘ کی شمولیت کے عمل سے بھی وابستہ رہے، بعد ازاں وہ ری ایکٹر آپریشنز ڈیویژن ، بی اے آر سی کے صدر کے عہدے پر فائز ہوئے۔ 2015 میں، انہوں نے اے ای آر بی میں شمولیت اختیار کی، جہاں انہوں نے مختلف عہدوں جیسے بورڈ کے رکن، سیفٹی ریویو کمیٹی فار آپریٹنگ پلانٹس  کے اگزیکیوٹیو ڈائرکٹر اور چیئرمین ،کے طور پر اپنی خدمات انجام دیں۔ فروری 2021 میں جناب شکلا اے ای آر بی سے سبکدوش ہوگئے اور تب سے لے کر اب تک وہ نیوکلیئر تحفظ اور ضوابط کے سلسلے میں نیوکلیائی توانائی کے پیشہ واران کی نگرانی کا عمل سرگرمی کے ساتھ انجام دے رہے تھے۔
ایٹمی توانائی ریگولیٹری بورڈ کا قیام 15 نومبر 1983 کو صدر جمہوریہ ہند کے ذریعہ عمل میں آیا، جس کے لیے انہوں نے ایکٹ کے تحت مخصوص ضابطے اور تحفظاتی اقدامات کرنے کےلیے ایٹمی توانائی ایکٹ 1962 کے ذریعہ تفویض کردہ اختیارات کا استعمال کیا۔ اے ای آر بی کی ریگولیٹری اتھارٹی ایٹمی توانائی ایکٹ اور ماحولیات  ایکٹ 1986 کے تحت قواعد اور جاری کردہ نوٹی فکیشنز سے ماخوذ ہے۔ اے ای آر بی کا مشن اس امر کو یقینی بنانا ہے کہ بھارت میں آئنازنگ تابکاری اور ایٹمی توانائی کے استعمال سےعوام اور ماحولیات خطرے کا شکار نہ ہوں۔
سٹرک ٹرانسپورٹ اور شاہراہوں کی وزارت
سڑک ٹرانسپورٹ شاہراہوں کی وزارت نے نوٹیفکیشن کا مسودہ جاری کیا،بیٹری سے چلنے و الی گاڑیوں کو رجسٹریشن سرٹیفکیٹ کی تجدید یا جاری کرنے کی کی فیس کی ادائیگی سے مستثنی ٰرکھنے کی تجویز
سٹرک ٹرانسپورٹ شاہراہوں کی وزارت نے سینٹرل موٹر وہیکلز ضابطوں1989 میں ترمیم کے لئے 27 مئی 2021 کو نوٹیفکیشن کا ایک مسودہ جاری کیا ہے جس میں بیٹری سے چلنے والی گاڑیوں کو رجسٹریشن سرٹیفکیٹ کی تجدید یا اسے جاری کرنے کے لئے فیس کی ادائیگی سے مستثنیٰ رکھنے کی تجویز رکھی گئی ہے۔یہ ای- موبیلٹی کی حوصلہ افزائی کے لئے نوٹیفائی کیا گیا ہے۔عام لوگوں اور سبھی فریقوں سے اس ڈرافٹ نوٹیفکیشن جاری کرنے کی تاریخ سے 30 دن کی مدت کے اندر رائے مانگی گئی ہے۔